Dokelž w swójbje Slepjanskeje fararki Jadwigi Malinkoweje dorost wočakuja, maja w tamnišej wosadźe nětko takrjec nachwilnu personelnu změnu, kotraž pak tam cyle njeznata njeje.
Slepo (CK/SN). Božu słužbu na jutřišim pokutnym dnju w Slepom změje predikant Manfred Hermaš. Fararka Jadwiga Malinkowa, kotraž so na swoje třeće dźěćo wjeseli, by poprawom hakle 8. decembra do maćerneho dowola šła. Koronapandemije dla pak su jej poručili, swoje dźěło hnydom wotpočować dać. Zastupować budźe ju w přichodnym połdra lěće Wojerowski farar Jörg Michel, kiž jednaćelstwo w Slepjanskim farskim zarjedźe kaž tež dušepastyrske nadawki přewozmje. Podpěrany budźe wot fararja Steffena Krolla z Markersdorfa, kiž při chowanjach a křćiznach wupomha.
szl_Latn szl_Latn